O zi obișnuită în București se transformă într-o întâlnire interesantă, când drumurile Cristinei Neagu și ale lui Connect-R se intersectează.
În urmă cu ceva timp, cea mai bună jucătoare de handbal a lumii l-a invitat la o tură cu mașina și o conversație spumoasă pe Connect-R. Fană înrăită a evenimentului SoundClash, asta pentru că este o fire competitivă căreia îi plac provocările, Cristina Neagu a vrut să afle de la artist cum merg pregătirile pentru bătălia muzicală a anului.
Cu o încredere debordantă în sine, Connect-R i s-a alăturat sportivei pe scaunul din dreapta. Așa a pornit o discuție amicală în care cei doi au descoperit o mulțime de lucruri pe care le au în comun. El i-a împărtășit Cristinei pasiunea lui pentru fotbal și faptul că a practicat acest sport timp de patru ani. Dar că și-a dat seama că nu avea pachetul complet să treacă la nivelul următor.
„Vreau să fiu cel mai bun în tot ce fac, iar dacă nu sunt, renunț”, i-a mărturisit artistul.
Cristina Neagu l-a înțeles perfect. La rândul ei, ea dă totul pentru victorie, pe teren și-n afara lui.
„Sunt competitivă la sânge. La orice joc, vreau să câștig. Chiar și-atunci când joc cărți”, i-a spus Cristina râzând.
Amândoi au căzut de acord că spiritul competitiv duce către evoluție. Handbalista a recunoscut că devine luptătoare din momentul în care calcă pe terenul de joc, pentru că știe că e privită ca lider. Din vorbă-n vorbă, ea a aflat că artistul n-a fost niciodată la un meci de handbal și l-a invitat cu prima ocazie să simtă pe pielea lui ce-nseamnă să fii în tribune.
„Cel care crede cu adevărat în ce face nu ia în calcul înfrângerea”, i-a răspuns Connect-R Cristinei când aceasta l-a întrebat cum se simte înaintea evenimentului Red Bull SoundClash, care va avea loc pe 23 mai 2024, la Romexpo, și în care artistul se va „duela” cu Șuie Paparude.
El i-a povestit cum s-a apucat de muzică în clasa a 8-a, când a dat un freestyle în fața unor colegi de școală. Uimirea pe care a văzut-o pe fața lor l-a făcut să-și dea seama că darul pe care-l are poate să șteargă cu buretele toate complexele pe care le resimțea, că atunci când cântă tot ce contează sunt vocea și emoția.
„În momentul acela am știut că rap-ul este armura mea”, a spus Connect-R în clipul video care poate fi văzut aici.
@redbullro Hai cu Cristina Neagu și Connect-R la o tură și câteva povești despre muzică, sport și #RedBullSoundClash. Vezi toată discuția pe redbull.ro (🔗 în bio). Ne vedem la Red Bull SoundClash: @Connect-R 🆚 Șuie Paparude. 🙌 📅 23 mai 📍 Romexpo 🎟️ Bilete & info în bio #redbull #îțidăaaaripi #showbiz ♬ original sound – Red Bull România 🇷🇴